पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस के नाइट कर्फ्यू के बावजूद रात के समय शहर की सड़कें सुरक्षित नहीं है। शनिवार सुबह करीब ढाई बजे शहर थाना से 700 मीटर की ही दूरी पर सरकुलर रोड पर गर्ल्स स्कूल के सामने डंडे के बल पर युवकों ने वाहन चालकों से लूटपाट की। इसी बीच एक टैंकर चालक को आरोपियों ने रोक लिया और मारपीट कर पैसे छीन लिए। इसके बाद आरोपियों ने दूसरे ट्रक चालक को भी रोक लिया और उससे भी पैसे मांगे। इस पर वाहन चालकों ने साहस दिखाते हुए पुलिस की मदद से तीन आरोपियों को पकड़ लिया। पुलिस ने तीन आरोपियों के खिलाफ केस दर्ज करके उन्हें गिरफ्तार कर लिया।
गिरफ्तार किए गए आरोपियों की पहचान मोहल्ला बाससिताबराय निवासी साहिल, महेश एवं मोहल्ला हंसनगर निवासी शुभम के रूप में हुई है जिला के गांव करावरा मानकपुर निवासी जोनू कुमार ने पुलिस को दी शिकायत में बताया कि वह चिल्हड़ गांव से दूध की सप्लाई देने के लिए कैंटर को लेकर नारनौल जा रहा था। जब शहर के सरकुलर रोड स्थित गर्ल्स स्कूल के समीप पहुंचा तो सड़क पर खड़े तीन युवकों ने डंडे के बल पर उसे जबरन रुकवा लिया।
आरोपियों ने अपने हाथों में ईख के डंडे लिए थे और उसने बचाव का प्रयास किया तो आरोपियों ने शीशे भी तोड़ने का प्रयास किया। इसके पश्चात उसने अपने कैंटर को रोक दिया। कैंटर रोकते ही आरोपियों ने उसके साथ मारपीट करते हुए रुपए छीन लिए। इसी बीच एक अन्य ट्रक भी आ गया था जिसके चालक को भी आरोपियों ने रुकवा लिया और उससे जबरन पैसे दिए जाने की मांग करने लगे। इसके बाद उस चालक ने भी विरोध किया तो उसे भी धमकी देने लगे। इसी बीच पीड़ित ने पुलिस को फोन कर दिया और आरोपियों को पकड़ने का प्रयास करने लगे। इसी बीच पुलिस भी मौके पर पहुंच गई तो आरोपियों ने भागने का प्रयास किया लेकिन मुस्तैद चालकों ने उनका पीछा करके पकड़ लिया।
पुलिस ने आरोपियों को हिरासत में ले लिया और पूछताछ शुरू की तो उन्होंने अपना नाम मोहल्ला बाससिताबराय निवासी साहिल, महेश एवं हंसनगर निवासी शुभम बताया। पुलिस ने चालक की शिकायत पर आरोपियों के खिलाफ केस दर्ज उनसे लूटे हुए 200 रुपए के साथ वारदात में प्रयुक्त डंडा भी बरामद कर लिया है। पुलिस प्रवक्ता ने बताया कि आरोपियों से अन्य वारदातों को लेकर भी पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn